Chandrasekhar, Subrahmanyan - astronomia.gr
Ο Subramanyan Chandrasekhar
O Subrahmanyan Chandrasekhar (Chandra στα Σανσκριτικά σημαίνει φεγγάρι-φωτεινό) ήταν ένας αστροφυσικός Ινδικής καταγωγής, ο οποίος τιμήθηκε μαζί με τον Αμερικανό William Fowler με το βραβείο Νobel σχετικά με τις εργασίες τους για την εξέλιξη των άστρων και την μαθηματική έρευνα των μελανών οπών.
Γεννήθηκε στην Λαχώρη της Ινδίας στις 19 Οκτωβρίου του 1910, και ήταν ανιψιός του διάσημου φυσικού Raman (που είχε πάρει το βραβείο Νόμπελ το 1930). Το 1925-1930 πήγε στο Presidency College απ' όπου πήρε το πτυχίο του φυσικού το 1930. Το ίδιο έτος, έλαβε από την κυβέρνηση μια υποτροφία για το Cambridge της Αγγλίας. Λέγεται ότι στο πλοίο που τον μετέφερε στην Αγγλία έκανε υπολογισμούς για την μετέπειτα θεωρία του για την δημιουργία των λευκών νάνων. Στο Cambridge, σπούδασε κάτω από την επίβλεψη του Fowler και κατόπιν πήγε στο Ινστιτούτο της Θεωρητικής Φυσικής στην Κοπεγχάγη. Tο 1936, του προσφέρθηκε μια θέση ως ερευνητικού συνεργάτη στο Πανεπιστήμιο του Σικάγου. Από τότε παρέμεινε εκεί μέχρι που αποχώρησε από την ενεργό δράση.
Για το έργο του, κυρίως για τη μελέτη των φυσικών διαδικασιών για την εξέλιξη των άστρων και των λευκών νάνων - "for his theoretical studies of the physical processes of importance to the structure and evolution of the stars" όπως σημειώνεται στην ανακοίνωση της σουηδικής ακαδημίας - πήρε το βραβείο Νόμπελ της Φυσικής μαζί με τον Fowler, το 1983.
Αρχικά μαθητής του, έπειτα ένας από τους αγαπημένους φίλους του και πιο στενούς συνεργάτες ήταν και ο αείμνηστος καθηγητής Βασίλης Ξανθόπουλος.
Το όνομά του δόθηκε σε ένα διαστημικό τηλεσκόπιο ακτίνων Χ . Στο τηλεσκόπιο Chandra που εκτοξεύθηκε τον Ιούλιο του 1999.
Ο Chandrasekhar πέθανε το 1995 στο Σικάγο των ΗΠΑ.
Ανακτήθηκε από «https://www.astronomia.gr/wiki/index.php?title=Chandrasekhar,_Subrahmanyan&oldid=3267»
Η σελίδα αυτή τροποποιήθηκε τελευταία φορά στις 12 Σεπτεμβρίου 2006, στις 00:04.